b'\n_START_ARTICLE_\nPalas\n_START_PARAGRAPH_\nPalas (iz pozne latin\xc5\xa1\xc4\x8dine palatium \xe2\x80\x93 kraljevska dvorana, stara franc\xc5\xa1\xc4\x8dina pales ali palais) je nem\xc5\xa1ki izraz za impozantno ali presti\xc5\xbeno stavbo v osr\xc4\x8dju srednjeve\xc5\xa1ke pfalce ali gradu, ki je vsebovala veliko dvorano. Take stavbe so se pojavile v obdobju romanike (11. do 13. stoletje)._NEWLINE_Zahvaljujo\xc4\x8d \xc5\xa1tudiju gradov v 19. stoletju, se izraz palas pogosto uporablja kot splo\xc5\xa1en izraz za pokrite dvorane v gradovih. Arhitekturna in zgodovinska uporaba izraza je pri nekaterih avtorjih omejena na romanske dvoranske stavbe._NEWLINE_Ena izmet trajnih posledic vede o gradovih je navada uporabe izraza palas ne le za romanske dvorane, katerih zgodnji primeri se nahajajo v cesarskih pala\xc4\x8dah (pfalah), ampak za vsak bivalen objekt v gradu, ne glede na velikost, prostorsko enoto, formalno oblikovanje ali razvojni \xc4\x8das. V tej obliki je ta izraz nekoristen, ne samo zato ker pome\xc5\xa1a skupaj prostore razli\xc4\x8dnih obliko in funkcijo, ampak tudi zato, da zakrije pomembno podrobnost v razvoju gradov.\n_START_SECTION_\nZasnova\n_START_PARAGRAPH_\nKamnita dvorana palas ima podolgovat pravokoten tloris. Pogosto ima stavba vinsko klet ali je opremljena s kletno eta\xc5\xbeo, shrambami, kuhinjo tudi hlevi. Glavno nadstropje (po navadi dve, v\xc4\x8dasih celo ve\xc4\x8d), je dobro osvetljeno z obokanimi okni, ki so pogosto zdru\xc5\xbeena in tvorijo arkade. Pogosto je bogato arhitekturno okrasje, da bi izbolj\xc5\xa1ali reprezentativni u\xc4\x8dinek. Velika dvorana, ki se nahaja v prvem nadstropju, zavzema celotno tlorisno povr\xc5\xa1ino stavbe in je dostopna z lo\xc4\x8denim stopni\xc5\xa1\xc4\x8dem. Pogosto je dvorana razdeljena z vrsto stebrov v dve ladji, ki sta lahko tudi obokani. Ve\xc4\x8dnadstropne stavbe palas lahko vsebuje tudi ve\xc4\x8d dvoran. Velika dvorana je bila uporabljena predvsem v poletnih mesecih, saj je bilo ogrevanje ote\xc5\xbeeno. V zimskem \xc4\x8dasu je bila kot dnevna soba uporabljena kamenata (iz latin\xc5\xa1\xc4\x8dine caminata) - ogrevana soba. Ogrevan prostor je pogosto ozna\xc4\x8den kot dirnic in se obi\xc4\x8dajno nahaja v pritli\xc4\x8dju, pod veliko dvorano in je imel reprezentativno vlogo in vlogo jedilnice za gospodo in slu\xc5\xbein\xc4\x8dad, pri \xc4\x8demer je bila gospodarjeva miza pogosto na estradi (podij). Bivalni in spalni prostori, tudi kapela, so bili v drugem nadstropju ali v posebni zgradbi. Palas je obi\xc4\x8dajno pokrita z dvokapnico.\n_START_SECTION_\nRaz\xc5\xa1irjenost\n_START_PARAGRAPH_\nPalas se je prvi\xc4\x8d pojavila kot tip gradnje v cesarskih pala\xc4\x8dah ali pfalcah, kjer bi se lahko prilagodila kraljeva dvorana ali Aula Regia. V tej sobi so se pod vodstvom kralja sprejemali javni akti dr\xc5\xbeave, odvijale seje dr\xc5\xbeavnih zborov, sodni procesi ali sprejemali posvetni in verski dostojanstveniki._NEWLINE_Od druge polovice 12. stoletja dalje je bil v Svetem rimskem cesarstvu romanski palas tudi del arhitekture \xc5\xa1tevilnih gradov visokega plemstva. Najpomembnej\xc5\xa1i element je \xc5\xa1e vedno velika dvorana, ki je nudila presti\xc5\xbeno okolje za sprejeme in zabave.'